На основу чл. 329. став 1. тачка 10а и 463а Закона о привредним друштвима („Службени гласник Републике Србије“, бр. 36/11, 99/11, 83/14 – др. закон, 5/15, 44/18, 95/18, 91/19 и 109/21) и члана 37. став 1. тачка 14а Статута Компаније „Дунав осигурање“ а.д.о. („Службени лист Компаније“ бр. 16/12, 40/15, 51/15, 9/16, 21/16, 39/18, 18/19, 24/19, 37/21, 11/22 и 18/22), Скупштина Компаније „Дунав осигурање“ а.д.о. на Ванредној седници, одржаној дана 29. септембра 2023. године, донела је

**ПОЛИТИКУ НАКНАДА ЧЛАНОВИМА НАДЗОРНОГ ОДБОРА, ИЗВРШНОГ ОДБОРА И КОМИСИЈЕ ЗА РЕВИЗИЈУ КОМПАНИЈЕ „ДУНАВ ОСИГУРАЊЕ“ А.Д.О.**

***I ПРЕДМЕТ И ЦИЉ ДОНОШЕЊА***

***Предмет***

**Члан 1.**

Политиком накнада члановима Надзорног одбора, Извршног одбора и Комисије за ревизију Компаније „Дунав осигурање“ а.д.о. (у даљем тексту: Политика накнада), регулисане су накнаде члановима Надзорног одбора, Извршног одбора и Комисије за ревизију, обавеза сачињавања и садржина извештаја о накнадама, као и доношење и спровођење измена политике накнада и надзор над применом.

Политика накнада заснована је на остваривању пословних циљева Компаније “Дунав осигурање“ а.д.о. (у даљем тексту: Компанија) и подразумева да су накнаде члановима Надзорног одбора, Извршног одбора и Комисије за ревизију, односно сви фиксни и варијабилни делови тих накнада, укључујући све награде, бонусе и друге бенефиције у било ком облику, усклађене са:

- утврђеним одговорностима, дужностима и пословима лица којима се исплаћују;

- степеном остваривања пословних циљева Компаније;

- периодом на који се ризик односи, тако да динамика награђивања одговара том периоду.

***Циљ доношења***

**Члан 2.**

Основни циљ Политике накнада је утврђивање и спровођење адекватне и транспарентне политике накнадa члановима Надзорног одбора, Извршног одбора и Комисије за ревизију у Компанији.

Циљ доношења и примене Политике накнада је мотивисање чланова Надзорног одбора, Извршног одбора и Комисије за ревизију за њихово активно и одговорно спровођење функције како би у крајњем циљу чланови одбора поступали у најбољем интересу Компаније.

Политика накнада успоставља оквир за утврђивање накнадa члановима Надзорног одбора, Извршног одбора и Комисије за ревизију полазећи од тога да је забрањена свака врста сукоба интереса и дискриминације.

**Члан 3.**

Политика накнада заснована је на спровођењу Плана пословања Компаније и Стратегије управљања ризицима Компаније и у значајној мери доприноси остваривању пословних циљева Компаније, дугорочном развоју и одрживости Компаније.

Утврђивање и спровођење политике накнаде члановима Надзорног одбора, Извршног одбора и Комисије за ревизију усклађује се са дугорочним интересима и резултатима Компаније у целини, уз истовремено обухватање мера за избегавање сукоба интереса и подстицање разумног и опрезног преузимања ризика.

Компанија Политиком накнада подстиче разумно и опрезно преузимање ризика узимајући у обзир организацију послова у Компанији, као и природу, обим и сложеност врста ризика којима је изложена или може бити изложена по основу појединих активности.

***Основна начела***

***Члан 4.***

Основна начела на којима је заснована ова политика су:

1. Привлачење и задржавање професионалаца одговорних за успешно пословање Компаније и остваривање пословне стратегије, дугорочних интереса и одрживости Компаније;
2. Гаранције да Компанија одређује накнаде засноване на успешности, које ће чланове Надзорног одбора, Извршног одбора и Комисије за ревизију награђивати за преданост стратегији и раду у интересу Компаније;
3. Подстицање и промоција корпоративне културе, пословне етике и стручног управљања пословним ризицима, уз успостављање система накнада који ће чланове Надзорног одбора, Извршног одбора и Комисије за ревизију мотивисати да не предузимају радње које изискују ризике;
4. Правилно и квалитетно управљање средствима Компаније;
5. Примена добре домаће и међународне корпоративне и пословне праксе накнада вишем менаџменту;
6. Једнако вредновање стручности и одговорности, без дискриминације;
7. Мотивација чланова Надзорног одбора, Извршног одбора и Комисије за ревизију да поступају у најбољем дугорочном интересу Компаније, у складу са својим дужностима, пословима и задацима.

***Утицај зарадa и услова рада запослених на политику накнада***

***Члан 5.***

При утврђивању политике накнада члановима Надзорног одбора, Извршног одбора и Комисије за ревизију, у обзир су узети услови који се односе на зараде и друга примања запослених и услови рада запослених сличних квалификација и компетенција, односно знања, вештина и искустава, али са мањим степеном одговорности, и то примања и услови рада запослених на руководећим пословима Компаније.

***Усклађеност са другим прописима и интерним актима***

**Члан 6.**

Политика накнада заснована је на законским прописима и препорукама домаће и међународне праксе корпоративног управљања.

Политика накнада је усклађена са Законом о раду и другим законским прописима којима се уређују радни односи, Законом о привредним друштвима, Одлуком о систему управљања у друштву за осигурање/реосигурање, Статутом Компаније „Дунав осигурање“ а.д.о. ( у даљем тексту: Статут Компаније).

***II ПРАВНА ФОРМА И УПРАВЉАЊЕ* КОМПАНИЈОМ**

**Члан 7.**

Компанија је правно лице основано у складу са законом којим се уређујe правни положај привредних друштава и законом којим се уређује делатност осигурања, за обављање послова из делатности осигурања и других послова у складу са законом.

Компанија се организује и послује у правној форми јавног акционарског друштва.

У Компанији, у складу са законом и Статутом Компаније „Дунав осигурање“ а.д.о. обављају се послови животних и неживотних осигурања.

Органи Компаније су: Скупштина, Надзорни одбор и Извршни одбор.

Надзорни одбор и Извршни одбор представљају управу друштва.

***Скупштина***

**Члан 8.**

Скупштину чине сви акционари са обичним акцијама.

Скупштина Компаније одлучује о политици накнада и извештају о накнадама

***Надзорни одбор***

**Члан 9.**

Надзорни одбор има пет чланова укључујући и председника, од којих су најмање два независна, у складу са законом.

Чланове Надзорног одбора Компаније, у складу са Статутом Компаније, именује Скупштина Компаније, на предлог:

1) Нaдзoрног oдбoра Компаније;

2) aкциoнaра кojи имajу прaвo нa прeдлaгaњe днeвнoг рeдa Скупштинe.

Предлог одлуке о именовању чланова Надзорног одбора утврђује Надзорни одбор Компаније и доставља Народној банци Србије на сагласност.

Мандат чланова Надзорног одбора Компаније траје четири године, са могућношћу поновног именовања.

Надзорни одбор предлаже Скупштини политику накнада чланова Надзорног одбора, Извршног одбора и Комисије за ревизију, најмање на сваке четири године.

Надзорни одбор је надлежан за именовање и разрешење председника и чланова Извршног одбора и доношење акта којим се утврђују надлежности председника и чланова Извршног одбора.

Надзорни одбор Компаније, одређује накнаду за рад председника и чланова Извршног одбора и изјашњава се о политици зарада и осталих примања запослених у Компанији.

Надзорни одбор Компаније бира и разрешава председника и чланове Комисије за ревизију и утврђује накнаду за њихов рад.

***Извршни одбор***

**Члан 10.**

Извршни одбор Компаније има пет чланова, укључујући и председника.

Чланове Извршног одбора именује Надзорни одбор.

Мандат чланова Извршног одбора Компаније траје четири године, са могућношћу поновног именовања.

***Комисија за ревизију***

**Члан 11.**

Надзорни одбор обавезно образује Комисију за ревизију.

Кандидате за чланове Комисије може предложити сваки члан Надзорног одбора.

Комисија за ревизију има три члана укључујући и председника Комисије.

Председник Комисије за ревизију бира се из реда независних чланова Надзорног одбора.

***III НАКНАДЕ И ДРУГА ПРИМАЊА ЧЛАНОВИМА НАДЗОРНОГ ОДБОРА***

***1. Фиксни део накнаде за рад***

**Члан 12.**

Накнаду за рад чланова Надзорног одбора одређује Скупштина у фиксном износу, у складу са законом којим се уређују правни положај привредних друштва и Статутом Компаније.

Чланови Надзорног одбора закључују уговор о ангажовању са Компанијом (прилог бр. 1).

***Критеријуми за утврђивање висине накнаде***

**Члан 13.**

Висина накнаде за чланство у Надзорном одбору утврђује се на основу:

* одговорности и надлежности чланова Надзорног одбора;
* стручности, активности и резултата чланова Надзорног одбора;
* комплексности и величине Компаније;
* финансијског стања Компаније;
* економског окружења у коме Компанија послује (макроекономска кретања, финансијска стабилност и степен конкуренције на тржишту осигурања);
* и на другим околностима од значаја за рад Надзорног одбора.

Приликом утврђивања висине накнаде узима се у обзир тржишна вредност посла, стручност и учинак члана Надзорног одбора, развојна перспектива, сложеност, организациона и правна одговорност приликом предузимања радњи, тако да се накнада утврди као примерена.

Приликом утврђивања висине накнаде, узимају се у обзир и примања и услови рада Председника и чланова извршног одбора, директора дирекција и функција Компаније, као запослених са највишим степеном одговорности и надлежности у Компанији, на начин да се фиксни износ накнаде чланова Надзорног одбора одређује тако да представља, у мери у којој је то могуће, одговарајућу сразмеру у односу на остварену зараду наведених запослених.

***2.* Варијабилни делови накнаде**

***Члан 14.***

Компанија не исплаћује варијабилне делове накнада члановима Надзорног одбора.

***Акције***

**Члан 15.**

Компанија не исплаћује накнаду у акцијама Компаније члановима Надзорног одбора

***Обавезно и добровољно осигурање***

**Члан 16.**

Компанија не уплаћује члановима Надзорног одбора добровољно пензијско осигурање, као ни добровољно здравствено осигурање.

**3. Остале накнаде и погодности**

**Члан 17.**

Компанија може члановима Надзорног одбора да надокнади све реалне потребне и разумне трошкове, који су неопходни за редовно обављање функције, као што су трошкови службеног путовања, коришћења службеног мобилног телефона и СИМ картице и сл.

***Осигурање од одговорности чланова Надзорног одбора***

**Члан 18.**

Чланови Надзорног одбора имају право на осигурање од одговорности (Directors & Officers Liability Insurance) на терет Компаније.

***IV ЗАРАДЕ, НАКНАДЕ ЗАРАДЕ И ДРУГА ПРИМАЊА ЧЛАНОВИМА ИЗВРШНОГ ОДБОРА***

***1. Фиксни део накнаде за рад***

**Члан 19.**

Под фиксним делом накнаде члановима Извршног одбора у смислу ове политике, подразумева се зарада, накнада зараде и друга примања, осим дела зараде који се односи на радни учинак, награде и бонусе, а која се исплаћују запосленима у Компанији који обављају послове члана, односно председника Извршног одбора, у складу са Колективним уговором Компаније.

Надзорни одбор Компаније одобрава услове уговора о раду чланова Извршног одбора и одређује коефицијент за обрачун основне зараде по основу уговора о раду.

Kоефицијент за обрачун основне зараде чланова Извршног одбора утврђује се на основу:

* одговорности и надлежности чланова Извршног одбора;
* стручности, специфичних знања и вештина, активности и резултата чланова Извршног одбора;
* финансијског стања Компаније;
* економског окружења у коме Компанија послује (макроекономска кретања, финансијска стабилност и степен конкуренције на тржишту осигурања);
* и на другим околностима од значаја за рад Извршног одбора.

***Уговор о раду***

**Члан 20.**

Члан Извршног одбора Компаније закључује уговор о раду, који закључују председник Надзорног одбора Компаније и члан Извршног одбора.

Члан Извршног одбора који обавља послове председника, односно члана Извршног одбора Компаније остварује сва права која су утврђена Законом о раду и Колективним уговором Компаније.

Уговором о раду (прилог бр. 2) утврђена је висина зараде, начин исплате зараде и других примања чланова Извршног одбора.

***Зарада***

**Члан 21.**

Основна зарада чланова Извршног одбора утврђује се тако што се цена рада за најједноставнији рад утврђена Колективним уговором, помножи коефицијентом за обрачун зараде, који се утврђује посебном одлуком Надзорног одбора.

Цена рада за најједноставнији рад за укупан број часова у месецу, за период од три месеца, утврђујe се Колективним уговором.

При утврђивању цене рада за најједноставнији рад у складу са Колективним уговором полази се од:

− остварених пословних резултата Компаније;

− раста индекса потрошачких цена у периоду од последње утврђене цене рада за најједноставнији рад до утврђивања нове, према званичним подацима Републичког Завода за статистику;

− учешћа зарада у трошковима пословања;

− достигнутог нивоа зарада у Компанији.

Уколико се битно промене елементи који утичу на цену рада због раста трошкова живота у односу на дан уговарања цене рада која је на снази или због великих поремећаја у пословању Компаније, који онемогућавају исплату зарада на основу уговорене цене рада, Компанија и Синдикална организација могу покренути иницијативу за уговарање нове цене рада, пре рока из става 2. овог члана.

До утврђивања нове цене рада за најједноставнији рад, примењује се последња, анексом овог уговора утврђена цена рада.

***2. Варијабилни делови накнаде***

**Члан 22.**

Компанија исплаћује варијабилне делове накнаде члану Извршног одбора у складу са Колективним уговором.

Под варијабилним делом накнаде у смислу ове Политике сматрају се: радни учинак, награде и бонуси.

Уколико Компанија исплаћује варијабилне делове накнаде из претходног става, учешће варијабилног дела накнаде у укупној накнади може износити највише до 20 %.

**Члан 23.**

Компанија може члану Извршног одбора исплатити бонус по основу његовог доприноса остварењу пословних циљева Компаније, уз услов позитивног годишњег резултата пословања Компаније, у складу са Колективним уговором Компаније.

***Акције***

**Члан 24.**

Компанија не исплаћује накнаду у акцијама Компаније члану Извршног одбора Компаније.

***3. Остале накнаде и погодности***

**Члан 25.**

Члан Извршног одбора, поред права на зараду и накнаду зараде има право и на:

* колективно добровољно здравствено осигурање, осигурање од хируршких интервенција, колективно осигурање живота запослених, осигурање од незгоде, у складу са Колективним уговором Компаније;
* добровољно пензијско осигурање код „Дунав друштвa за управљање добровољним пензијским фондом“ а.д. Београд, у складу са Колективним уговором Компаније;
* накнаду трошкова за време проведено на службеном путу, у складу са Законом о раду и Колективним уговором Компаније;
* трошкове репрезентације у складу са интерним актима Компаније;
* коришћење службеног возила у складу са Правилником о коришћењу службених возила Компаније;
* коришћење службених мобилних телефона и/или СИМ картице у складу са Правилником о коришћењу службених мобилних телефона и/или СИМ картиц~~a~~ Компаније.

***Осигурање од одговорности чланова Извршног одбора***

***Члан 26.***

Чланови Извршног одбора имају право на осигурање од одговорности (Directors & Officers Liability Insurance) на терет Компаније.

***Исплата зараде у случају разрешења или престанка радног односа***

**Члан 27.**

Ако члан Извршног одбора буде разрешен дужности у складу са Статутом, има право на зараду у трајању од дванаест месеци у висини последње месечне зараде пре разрешења, при чему ће бити распоређен на послове који одговарају његовој стручној спреми и радним способностима.

По истеку периода од дванаест месеци из става 1. овог члана, члан Извршног одбора има право на зараду предвиђену Колективним уговором у зависности од сложености, одговорности, услова рада, стручне спреме и других услова за обављање послова на које је распоређен.

Уколико не прихвати понуђене послове из става 1. овог члана, члану Извршног одбора престаје радни однос.

У случају престанка радног односа у складу са ставом 3. овог члана, члану Извршног одбора није дозвољено, да годину дана по престанку радног односа, без одобрења Компаније, обавља послове који у складу са Статутом, могу бити конкурентни пословима Компаније у своје име и за свој рачун, као и у име и за рачун другог правног или физичког лица (забрана конкуренције). Компанија је дужна да на име накнаде за примену забране конкуренције, члану Извршног одбора исплати накнаду у висини 12 просечних нето зарада остварених у последња три месеца која претходе месецу у коме радни однос престаје.

***V НАКНАДЕ ЧЛАНОВИМА КОМИСИЈЕ ЗА РЕВИЗИЈУ***

***Фиксни део накнаде за рад***

**Члан 28.**

Фиксни део накнаде за рад чланова Комисије за ревизију утврђује се одлуком Надзорног одбора и исплаћује се месечно.

Висина фиксног дела накнаде за чланство у Комисији за ревизију утврђује се на основу:

* одговорности и надлежности чланова Комисије за ревизију;
* стручности, активности и резултата чланова Комисије за ревизију;
* комплексности и величине Компаније;
* финансијског стања Компаније;
* економског окружења у коме Компанија послује;
* и на другим околностима од значаја за рад Комисије за ревизију.

Приликом утврђивања висине фиксног дела накнаде узима се у обзир тржишна вредност посла, стручност, улога и учинак члана Комисије за ревизију, тако да се накнада утврди као примерена.

Накнада се исплаћује члановима Комисије за ревизију који нису уједно и чланови Надзорног одбора.

***Варијабилни делови накнаде***

**Члан 29.**

Компанија не исплаћује варијабилне делове накнаде члану Комисије за ревизију.

***Акције***

**Члан 30.**

Компанија не исплаћује накнаду у акцијама Компаније члану Комисије за ревизију.

***Обавезно и добровољно осигурање***

**Члан 31.**

Компанија не уплаћује члановима Комисије за ревизију добровољно пензијско осигурање, као ни добровољно здравствено осигурање.

***VI ОДСТУПАЊЕ ОД ПОЛИТИКЕ НАКНАДА***

***Члан 32.***

Компанија може привремено одступити од ове политике накнада ако то захтева дугорочна одрживост пословања Компаније или непредвидиве околности које могу битно неповољно утицати на пословање Компаније, због чега даље исплаћивање накнада у утврђеним износима не би објективно било оправдано и правично и представљало би несразмеран терет за Компанију.

Компанија може одступити од ове политике у следећим случајевима:

* реорганизације или статусних промена;
* ванредног смањења трошкова због ванредних околности на тржишту;
* промена у пословној стратегији Компаније;
* промена у законодавству или судској пракси у погледу накнада;
* другим оправданим случајевима.

***VII ИЗВЕШТАЈ О НАКНАДАМА***

***Обавеза сачињавања и садржина Извештаја о накнадама***

**Члан 33.**

Надзорни одбор Компаније сачињава једном годишње јасан, свеобухватан и разумљив извештај о свим накнадама које је Компанија и са њом повезана друштва исплатила или се обавезала да исплати сваком поједином садашњем и бившем члану Надзорног одбора, у последњој пословној години која претходи години у којој се сачињава извештај.

Извештај о накнадама из става 1. овог члана обавезно садржи лично име сваког лица из става 1. овог члана, као и следеће податке:

1. све фиксне и варијабилне делове накнаде (укључујући све бонусе и друге погодности у било ком облику), као и проценат удела тих делова накнаде у укупној накнади, објашњење како су усклађени са Политиком накнада, укључујући и начин на који доприносе пословној стратегији, дугорочном развоју и одрживости Компаније и како су примењивала мерила успешности;
2. упоредни приказ годишњих измена накнада, пословних резултата друштва и просечних зарада запослених са пуним радним временом, осим чланова Извршног одбора за последњих пет пословних година, које претходе години у којој се извештај сачињава, укључујући објашњење како су се зараде запослених Компаније узимале у обзир при израчунавању просечних накнада и објашњење која група запослених је узета у обзир приликом обрачуна;
3. да ли је Компанија захтевала повраћај варијабилног дела накнаде;
4. да ли је Компанија одступила од Политике накнаде објашњење зашто је то било нужно, као и од којих је тачно делова Политике накнада одступило;
5. објашњење да ли је Компанија отклонила, и ако јесте, на који начин, разлоге због којих Скупштина Компаније није усвојила извештај о накнадама за претходну пословну годину.

Извештај о накнадама за свако лице из става 1. овог члана обавезно садржи податке о накнадама које:

1. је повезано друштво које послује у оквиру Групе Компаније лицу из става 1. овог члана исплатило или се обавезало да исплати у последњој пословној години која претходи години у којој се извештај сачињава, у вези са пословима које је обављало као члан Надзорног одбора
2. се Компанија обавезала да исплати лицу из става 1. овог члана у случају престанка функције члана Надзорног одбора, пре истека мандата, односно у случају истека мандата, као и новчану вредност и износ који је Компанија исплатила или резервисала у последњој пословној години која претходи години у којој се извештај сачињава, укључујући промене договорене у последњој пословној години.

***Ревизија Извештаја о накнадама***

***Члан 34.***

Ревизор који врши ревизију годишњих финансијских извештаја Компаније, обавља и ревизију Извештаја о накнадама из члана 33. ове политике и о томе сачињава извештај са мишљењем да ли извештај о накнадама садржи све податке из ст. 2. и 3. члана 33. ове политике.

Извештај ревизора из става 1. овог члана доставља се Скупштини Компаније уз извештај о накнадама.

***Објављивање Извештаја о накнадама***

**Члан 35.**

Компанија је дужна да Извештај о накнадама из члана 33. ове политике објави на интернет страници, након седнице Скупштине на којој се расправљало о том извештају, као и да обезбеди да исти буде бесплатно јавно доступан најмање десет година од дана објављивања на интернет страници Компаније**.**

***Заштита података о личности***

**Члан 36.**

Извештај о накнадама из члана 33. ове политике не сме да садржи посебне врсте података о личности о члановима Надзорног одборау смислу члана 17. Закона о заштити података о личности („Службени гласник РС“ бр. 87/18), као ни податке који се односе на породичне прилике чланова Надзорног одбора

Податке о личности из става 1. овог члана из Извештаја о накнадама Kомпанија може обрађивати само у циљу повећања транспарентности у погледу накнада и ради повећања одговорности лица из члана 33. став 1. ове политике и контроле акционара над њиховим накнадама.

Након истека рока из члана 35. ове политике, Компанија је дужна да из Извештаја о накнaдама из члана 33. ове политике, уклони све податке о личности члана Надзорног одбора

***VIII ДОНОШЕЊЕ И СПРОВОЂЕЊЕ ИЗМЕНА ПОЛИТИКЕ НАКНАДА И НАДЗОР НАД ПРИМЕНОМ***

***Гласање о политици накнада и о извештају о накнадама и надзор над применом***

**Члан 37.**

Надзорни одбор предлаже Скупштини Компаније Политику накнада најмање на сваке четири године.

Надзорни одбор предлаже Скупштини Компаније и све значајније промене Политике накнада.

Скупштина Компаније одлучује о предложеној Политици накнада.

Компанија је дужна да исплаћује накнаде само у складу са Политиком накнада коју је усвојила Скупштина.

Ако Компанија има усвојену политику накнада, а Скупштина не усвоји предложену нову политику накнада, Компанија наставља да исплаћује накнаде члановима Надзорног одбора, Извршног одбора и Комисије за ревизију у складу са постојећом усвојеном политиком.

У случају из става 5. овог члана, Надзорни одбор дужан је да Скупштини Компаније достави измене предложене политике накнада, ради одлучивања на првој наредној седници, уз објашњење свих битних измена политике накнада и преглед у којој су мери у измењеној политици накнада узети у обзир гласови и мишљења акционара о политици накнада и извештају о накнадама.

Извештај о накнадама из члана 33. ове политике за претходну пословну годину разматра се на редовној седници Скупштине Компаније.

Ако Скупштина Компаније не усвоји Извештај о накнадама из члана 33. ове политике за претходну пословну годину, наредни извештај о накнадама мора да садржи објашњење из члана 33. став 2. тачка 5) ове политике.

Скупштина Компаније надзире спровођење ове политике и, по потреби, може затражити да интерна ревизија у Компанији изврши проверу спровођења/примене ове политике. Интерна ревизија о извршеној провери извештава Скупштину Компаније, достављањем извештаја који садржи налаз стања, према коме нису утврђене неправилности, односно са утврђеним неправилностима и препорукама за њихово отклањање и роковима који су за то одређени.

***IX ЗАВРШНЕ ОДРЕДБЕ***

**Члан 38.**

Ступањем на снагу ове политике престаје да важи Политика накнада члановима Надзорног одбора, Извршног одбора и Комисије за ревизију Компаније „Дунав осигурање“ а.д.о, С број 36/22 од 03.11.2022. године, објављена у „Службеном листу Компаније“, број 45/22.

Ова политика ступа на снагу осмог дана од дана објављивања у „Службеном листу Компаније“.

Компанија Политику накнада усвојену на седници Скупштине, заједно са датумом одржавања те седнице и резултатима гласања без одлагања објављује на својој интернет страници, и чини је бесплатно јавно доступ~~н~~ом најмање за све време њене примене.

Ова политика се објављује на Корпоративном порталу Компаније.

**С број: ПРЕДСЕДНИК СКУПШТИНЕ**

**29. септембар 2023. године**

**Београд**   **Ана Јовић**

**Прилог бр. 1**

**У Г О В О Р О А Н Г А Ж О В А Њ У**

**Члан 1.**

Компанија „Дунав осигурање“ а.д.о.(у даљем тексту: Компанија)и\_\_\_\_\_\_\_\_\_\_\_\_\_(у даљем тексту: члан Надзорног одбора), адреса: \_\_\_\_\_\_\_\_\_\_\_\_\_\_\_\_\_\_\_\_\_, овим уговором уређују међусобна права, обавезе и одговорности, а на основу Одлуке Скупштине о именовању председника и чланова Надзорног одбора Компаније „Дунав осигурање“ а.д.о., С број\_\_\_\_\_\_ од \_\_\_\_\_\_\_\_\_године (у даљем тексту: Одлука), којом је члан Надзорног одбора именован на мандатни период утврђен Одлуком, односно од \_\_\_\_\_\_\_\_до \_\_\_\_\_\_\_\_ године.

**Члан 2.**

Члан Надзорног одбора има\_\_\_\_\_\_\_\_ школску спрему и стручни назив \_\_\_\_\_\_\_\_\_\_.

**Члан 3.**

\_\_\_\_\_\_\_\_\_\_\_\_\_\_\_\_ ће у складу са законом и Статутом Компаније "Дунав осигурање" а.д.о („Службени лист Компаније“ број 16/12, 40/15, 51/15, 09/16, 21/16, 39/18, 18/19, 24/19, 37/21 11/22 и 18/22) (у даљем тексту: Статут), обављати функцију члана Надзорног одбора.

\_\_\_\_\_\_\_\_\_\_\_\_\_\_\_\_\_ има право и дужност да учествује у раду Надзорног одбора, да благовремено буде обавештен и информисан о свим битним питањима за одлучивање и рад Надзорног одбора.

**Члан 4.**

У складу са Статутом, Надзорни одбор:

1) утврђује пословне циљеве, пословну стратегију и годишњи план пословања Компаније и надзире њихово остваривање;

2) именује и разрешава председника и чланове Извршног одбора и доноси акт којим се утврђују надлежности председника и чланова Извршног одбора;

3) надзире рад чланова Извршног одбора Компаније;

4) одређује накнаду за рад председника и чланова Извршног одбора и изјашњава се о политици зарада и осталих примања Компаније;

5) предлаже Скупштини политику накнада чланова Извршног одбора, Надзорног одбора и Комисије за ревизију, најмање на сваке четири године;

6) одобрава услове уговора о раду, односно ангажовању председника и чланова Извршног одбора и закључујe уговоре о раду са председником и члановима Извршног одбора;

7) утврђује износе до којих Извршни одбор Компаније може одлучивати о инвестирању средстава и задуживању Компаније и даје сагласност о инвестирању средстава и задуживању Компаније преко тих износа;

8) утврђује износе до којих Извршни одбор Компаније може одлучивати о отпису ненаплативих потраживања, отпусту дугујуће премије, о одобравању средстава превентиве, одобравању средстава за маркетиншке услуге, спонзорства и донаторства и набавкама производа и услуга, отуђењу, оптерећењу и стицању непокретности и одлучује преко тих износа;

9) установљава рачуноводствене политике Компаније и изјашњава се о актима пословне политике Компаније;

10) разматра тромесечне извештаје о пословању, извештаје о инвестиционој политици, као и финансијске извештаје Компаније;

11) разматра и даје мишљење са образложењем на годишње финансијске извештаје, годишњи извештај о пословању и извештај о спровођењу политике саосигурања и реосигурања са мишљењем овлашћеног актуара и подноси их Скупштини Компаније на усвајање;

12) даје и опозива прокуру;

13) сазива седнице Скупштине и утврђује предлог дневног реда;

14) утврђује емисиону цену акција и других хартија од вредности, у складу са законом;

15) утврђује тржишну цену акција, у складу са законом;

16) доноси одлуку о стицању сопствених акција, у складу са законом;

17) доноси одлуку о расподели међудивиденди акционарима, у случајевима предвиђеним законом;

18) даје сагласност члановима Извршног одбора за предузимање послова или радњи у складу са законом, статутом, одлуком Скупштине и одлуком Надзорног одбора;

19) бира и разрешава председника и чланове Комисије за ревизију и утврђује накнаду за њихов рад;

20) именује и разрешава овлашћеног актуара;

21) именује и разрешава директора организационе јединице надлежне за послове интерне ревизије у Компанији, на предлог Комисије за ревизију;

22) успоставља систем интерних контрола и утврђује стратегије за управљање ризицима;

23) разматра најмање једном годишње извештај о управљању ризицима у Компанији;

24) разматра најмање једном годишње извештај о функционисању система интерних контрола у Компанији;

25) доноси правилник о раду интерне ревизије;

26) усваја план рада интерне ревизије;

27) разматра тромесечне и годишње извештаје о раду интерне ревизије;

28) доставља Скупштини Компаније годишњи извештај о раду интерне ревизије и извештај о мерама предузетим за отклањање уочених неправилности;

29) oбeзбeђуje дa прaвни пoслoви зaкључeни сa aкциoнaримa, пoвeзaним лицимa и другим лицимa кoja имajу дужнoст прeмa Компанији нe буду нeпoвoљниjи пo Компанију oд истих пoслoвa зaкључeних пo тржишним услoвимa;

30) предлаже Скупштини избор екстерног ревизора и разматра извештаје екстерног ревизора о обављеној ревизији финансијских извештаја;

31) обавештава Народну банку Србије и друге надлежне органе о утврђеним неправилностима;

32) разматра налазе Народне банке Србије у поступку надзора над обављањем делатности осигурања, односно других надзорних и инспекцијских органа у поступку контроле пословања Компаније;

33) именује секретара Компаније, утврђује висину зараде, односно накнаде за рад и друга права;

34) врши функцију Скупштине зависних друштава, у складу са законом;

35) предлаже именовање представника Компаније у органима управљања зависних друштава, других привредних друштава, банака, удружења и других организација, у којима је Компанија акционар, односно члан;

36) даје сагласност на одлуке органа зависних друштава о статусним и својинским променама и престанку рада;

37) одлучује о трајном отпису потраживања, по извршеном попису, у складу са прописима;

38) подноси Извештај о раду Скупштини у складу са законом и овим статутом;

39) обавља и друге послове и доноси општа акта и одлуке у складу са законом, Статутом, и одлукама скупштине и другим општим актима друштва.

**Члан 5.**

Члан Надзорног одбора је дужан да се при извршавању послова понаша са пажњом доброг привредника и у разумном уверењу делује у најбољем интересу Компаније.

**Члан 6.**

Члан Надзорног одбора je oдгoвoрaн зa свoj рaд Скупштини.

Члан Надзорног одбора је дужан да чува податке и материјале који су у складу са актима Компаније проглашени за пословну тајну за све време трајања свог мандата, као и по престанку обављања функције, у складу са актима Компаније.

**Члан 7.**

Накнаду за рад члана Надзорног одбора одређује Скупштина у фиксном износу, у складу са законом којим се уређују правни положај привредних друштва и Статутом Компаније.

За обављање функције члана Надзорног одбора, Компанија исплаћује месечну накнаду у нето износу од \_\_\_\_\_\_\_\_\_\_\_ динара.

Накнада се исплаћује најкасније до 15. у месецу, за претходни месец, на текући рачун члана Надзорног одбора бр. \_\_\_\_\_\_\_\_\_\_\_\_\_\_.

**Члан 8.**

Члан Надзорног одбора има право на осигурање од одговорности (Directors & Officers Liability Insurance) на терет Компаније.

Компанија не уплаћује члановима Надзорног одбора добровољно пензијско осигурање, као ни добровољно здравствено осигурање.

**Члан 9.**

Мандат чланова Надзорног одбора Компаније траје четири године, са могућношћу поновног именовања.

Ако члан Надзорног одбора у току трајања мандата престане да испуњава услове да буде члан Надзорног одбора, мандат престаје даном престанка испуњености тих услова.

Мандат члана Надзорног одбора престаје ако Скупштина не усвоји годишње финансијске извештаје Компаније на редовној седници Скупштине.

Скупштина може разрешити члана Надзорног одбора и пре истека мандата на који је именован.

Члан Надзорног одбора може у свако доба дати оставку писаним путем.

**Члан 10.**

Уколико у току трајања овог уговора, у складу са Статутом, дође до престанка обављања функције члана Надзорног одбора, овај уговор ће се сматрати раскинутим.

**Члан 11.**

На сва права, обавезе и одговорности која нису уређена овим уговором, примењују се одговарајуће одредбе закона.

**Члан 12.**

Овај уговор је сачињен у 4 (четири) примерка од којих 3 (три) задржава Компанија, а 1 (један) члан Надзорног одбора.

**ПРЕДСЕДНИК СКУПШТИНЕ ЧЛАН НАДЗОРНОГ ОДБОРА**

**\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_**

**Прилог бр. 2**

**У Г О В О Р О Р А Д У**

**Члан 1.**

**Компанија „Дунав осигурање“ а.д.о.** (у даљем тексту: Компанија)и**\_\_\_\_\_\_\_\_\_\_\_\_\_**(у даљем тексту: члан Извршног одбора), адреса: \_\_\_\_\_\_\_\_\_\_\_\_, овим уговором почев од \_\_\_\_\_\_\_\_\_\_. године, заснивају радни однос на неодређено време за обављање послова члана Извршног одбора, а на основу Одлуке Надзорног одбора о именовању председника и чланова Извршног одбора Компаније „Дунав осигурање“ а.д.о., Н број\_\_\_\_\_\_ од \_\_\_\_\_\_\_\_\_године на мандатни период утврђен овом Одлуком, односно до \_\_\_\_\_\_\_\_ године.

Овим уговором уређују се међусобна права, обавезе и одговорности члана Извршног одбора у организовању и руковођењу процесом рада и пословањем Компаније, зарада, накнада зараде, друга примања и друга права, обавезе и одговорности из радног односа члана Извршног одбора.

**Члан 2.**

Члан Извршног одбора има\_\_\_\_\_\_\_\_ школску спрему и стручни назив \_\_\_\_\_\_\_\_\_\_

**Члан 3.**

Радно место члана Извршног одбора је радно место са посебним овлашћењима и одговорностима.

Члан Извршног одбора, надлежан је и одговоран за послове \_\_\_\_\_\_\_\_\_\_\_\_\_\_\_, у складу са Одлуком о надлежностима председника и члана Извршног одбора Компаније „Дунав осигурање“ а.д.о., Н број:\_\_\_\_\_ од \_\_\_\_\_\_\_\_\_. године.

У случају доношења нове или измене важеће Одлуке о надлежностима председника и чланова Извршног одбора Компаније „Дунав осигурање“ а.д.о., члан Извршног одбора биће надлежан и одговоран за послове који буду утврђени новом односно измењеном Одлуком, без закључивања анекса уговора о раду.

Члан Извршног одбора је дужан да послове из овог уговора извршава савесно, са пажњом доброг привредника и у разумном уверењу да делује у најбољем интересу Компаније.

Члан Извршног одбора je oдгoвoрaн зa свoj рaд Надзорном oдбoру Компаније.

**Члан 4.**

Послове поверене овим уговором члан Извршног одбора обавља у \_\_\_\_\_\_\_\_, ул.\_\_\_\_\_\_\_\_\_\_.

**Члан 5.**

Члан Извршног одбора је дужан да ступи на рад дана \_\_\_\_\_\_\_\_\_.године

**Члан 6.**

Члан Извршног одбора ради са пуним радним временом које износи осам часова дневно, односно 40 часова недељно.

**Члан 7.**

Зарада члана Извршног одбора састоји се од зараде за обављени рад и време проведено на раду, зараде по основу доприноса пословном успеху и других примања по основу радног односа у складу са законом, Колективним уговором Компаније и овим уговором.

Под зарадом у смислу претходног става овог члана сматра се зарада која садржи порезе и доприносе који се плаћају из зараде, као и сва примања из радног односа.

Зарада за обављени рад и време проведено на раду састоји се од основне зараде, дела зараде за радни учинак и увећане зараде.

Основна зарада из става 3. овог члана утврђује се тако што се цена рада за најједноставнији рад утврђена Колективним уговором Компаније, а која износи **\_\_\_\_\_\_\_\_** динара помножи коефицијентом **\_\_\_\_\_** што износи укупно **\_\_\_\_\_\_\_\_** динара месечно, за пуно радно време и стандардни радни учинак. Овако утврђена основна зарада мења се у зависности од промене цене рада за најједноставнији рад, која се утврђује анексом Колективног уговора Компаније.

Обрачун и исплата зараде и накнаде зараде по овом уговору врши се почев од \_\_\_\_\_\_\_\_ године.

**Члан 8.**

Радни учинак члана Извршног одбора утврђује се на основу квалитета и обима обављеног посла, као и односа према радним обавезама.

**Члан 9.**

Члан Извршног одбора има право на увећану зараду, накнаду зараде, накнаду трошкова и друга примања која остварује у складу са законом и Колективним уговором Компаније.

**Члан 10.**

Зарада члана Извршног одбора утврђује се и исплаћује у роковима у којима се врши обрачун и исплата зарада запослених у Компанији**.**

**Члан 11.**

Члан Извршног одбора право на годишњи одмор, плаћена и неплаћена одсуства и друга права из радног односа остварује у складу са законом и Колективним уговором Компаније.

**Члан 12.**

Члан Извршног одбора је дужан да обавести Надзорни одбор о постојању личног интереса (или интереса са њим повезаног лица) у правном послу који Компанија закључује, односно правној радњи коју Компанија предузима.

Члан Извршног одбора је дужан да поштује радну дисциплину и организацију рада и пословања Компаније, као и услове и правила у вези са испуњавањем уговорених и других обавеза из радног односа.

**Члан 13.**

Члану Извршног одбора није дозвољено, да у току трајања радног односа, без одобрења Компаније, обавља послове који у складу са Статутом, могу бити конкурентни пословима Компаније у своје име и за свој рачун, као и у име и за рачун другог правног или физичког лица (забрана конкуренције).

Забрана конкуренције за наведене послове важи за територију Србије.

**Члан 14.**

Члан Извршног одбора је дужан да чува пословну тајну у складу са Статутом.

**Члан 15.**

Ако члан Извршног одбора буде разрешен дужности у складу са Статутом, има право на зараду у трајању од дванаест месеци у висини последње месечне зараде пре разрешења, при чему ће бити распоређен на послове који одговарају његовој стручној спреми и радним способностима.

По истеку периода од дванаест месеци из става 1. овог члана, члан Извршног одбора има право на зараду предвиђену Колективним уговором у зависности од сложености, одговорности, услова рада, стручне спреме и других услова за обављање послова на које је распоређен.

Уколико не прихвати понуђене послове из става 1. овог члана, члану Извршног одбора престаје радни однос.

У случају престанка радног односа у складу са ставом 3. овог члана, члану Извршног одбора није дозвољено, да годину дана по престанку радног односа, без одобрења Компаније, обавља послове који у складу са Статутом, могу бити конкурентни пословима Компаније у своје име и за свој рачун, као и у име и за рачун другог правног или физичког лица (забрана конкуренције). Компанија је дужна да на име накнаде за примену забране конкуренције, члану Извршног одбора исплати накнаду у висини 12 просечних нето зарада остварених у последња три месеца која претходе месецу у коме радни однос престаје.

Забрана конкуренције из става 4. овог члана, важи за територију Србије.

**Члан 16.**

Овим уговором престаје да важи уговор о раду \_\_\_\_\_\_\_\_\_ од \_\_\_\_\_\_\_\_\_ године и сви закључени анекси уговора о раду.

**Члан 17.**

На сва права, обавезе и одговорности која нису уређена овим уговором, примењују се одговарајуће одредбе закона, Колективног уговора и аката Компаније

**Члан 18.**

Овај уговор је сачињен у 4 (четири) примерка од којих 3 (три) задржава Компанија, а 1 (један) члан Извршног одбора.

**ЧЛАН ИЗВРШНОГ ОДБОРА ПРЕДСЕДНИК НАДЗОРНОГ ОДБОРА**